ТIоцебе росу ккураб заманги гьелъие кьучI тIамурал гIадамалги лъазе кIолеб гьечIо. амма росулъ ратулел археологиялъулал лъалкIаз бицуна росу цIакъго некIсияб заманалда ккураб букIин. ТIоцебе росу букIун буго Шулалъул гохI абулеб бакIалда. Унго-унголъунги тIаде кIанцIулездаса цIунизе щулалъаби ругеб бакI букIун буго гьеб, гьабсагIаталдаги гьеб гьединаб буго. ТIабигIат берцинаб расалъиялда гIумру гьабулезул цебегоялдаса нахъего аслияб магIишат гIи-боцIухъанлъи ва хурухъанлъи букIана. Доб заманаялда гьезул рукIа-рахъин ва культура цIакъго нахъе ккараб букIун буго.